Publication: Magyar Közlöny
Issue: MK-2001-78 (Year: 2001, Number: 78)
Era: 1990-2004
Section: a 121/2001. (VII. 10.) Korm. rendelethez
Paragraph Index: 913

1. A postaigazgatások felelőssége megszűnik azokért az ajánlott küldeményekért, igazolt kézbesítésű küldeményekért és értékküldeményekért, amelyeket az ilyen küldeményekre a saját szabályozásukban előírt feltételek szerint kézbesítettek. A felelősség azonban fennmarad: 1.1. ha kifosztást vagy sérülést tapasztaltak akár a küldemény kézbesítése előtt, akár annak kézbesítésekor; 1.2. ha — amennyiben a belföldi szabályozás ezt megengedi — a címzett vagy — a felvételi helyre történő visszaküldés esetén — a feladó a kifosztott vagy sérült küldemény átvételekor fenntartással él; 1.3. ha — amennyiben a belföldi szabályozás ezt megengedi — az ajánlott küldeményt levélszekrény útján kézbesítették, és a címzett a tudakozódási eljárás során úgy nyilatkozik, hogy a küldeményt nem kapta meg; 1.4. ha egy csomag vagy értékküldemény címzettje vagy — a felvételi helyre történő visszaküldés esetén — feladója a szabályszerű átvételi elismervény ellenére késedelem nélkül bejelenti a küldeményt neki kézbesítő igazgatásnak, hogy lopást vagy sérülést állapított meg. Ilyenkor be kell 2001/78. szám bizonyítania, hogy a kifosztás vagy a sérülés nem a kézbesítés után történt.

Source: https://magyarkozlony.hu/hivatalos-lapok/f597b15385331d02cfdc386713cd11e53a5bf334/dokumentumok/0acad93b9f34ae19c6fa63949170dbc2340a2574/letoltes